ניקולס דה לה קרוס

דייגו ניקולס דה לה קרוס (נולד ב-1 ביוני 1997) הוא כדורגלן אורוגוואי, המשחק בעמדת הקשר התקפי בריבר פלייט ובנבחרת אורוגוואי. דה לה קרוס הוא אחיו למחצה של הכדורגלן קרלוס אנדרס סאנצ'ס. ניקולס דה לה קרוס, יליד מונטווידאו, החל את הקריירה שלו בליברפול (מונטווידאו) ממדינת הולדתו, אורוגוואי. הוא עלה לקבוצה הבוגרת של ליברפול בעונת 2015/2016, והופעת הבכורה שלו במדי הקבוצה הבוגרת הייתה ב-13 בספטמבר 2015, במסגרת הליגה מול קבוצת "אל טנקה סיסליי". ב-15 במאי 2016, כבש דה לה קרוס את שערו הראשון במדי הקבוצה מול "אתלטיקו רנטיסטאס" במסגרת הליגה. ב-15 באוגוסט 2017, חתם דה לה קרוס בקבוצת ריבר פלייט הארגנטינאית בסכום של כ-3 מיליון דולר, לאחר שרשם באותה העונה (2016/2017) 7 שערים ו-2 בישולים ב-18 הופעות במדי ליברפול. ב-25 באוקטובר 2017, שיחק לראשונה בגביע ליברטדורס במדי ריבר פלייט בשלב חצאי הגמר נגד לנוס הארגנטינאית. ריבר פלייט הודחה מהטורניר לאחר שהתוצאה הסתיימה ב-3–4 לטובת לנוס, בשני המשחקים. ב-5 בנובמבר 2017, השתתף דה לה קרוס בסופר קלאסיקו הראשון בקריירה שלו מול קבוצת בוקה ג'וניורס, שם אף בישל את שערה היחידי של ריבר פלייט במשחק כשהתוצאה הסתיימה ב-1–2 לטובת בוקה ג'וניורס. באותה העונה (2017/2018) רשם דה לה קרוס 16 הופעות בכל המסגרות שמתוכן בישל 6 שערים (כולל 2 בישולים בגביע הליבטדורס) ואף זכה עם קבוצתו בגביע הליבטדורס. ב-4 באפריל 2018, כבש דה לה קרוס את שערו הראשון בגביע הליבטדורס מול אינטרנסיונל הברזילאית בשלב הבתים של גביע הליברטדורס. במהלך עונת 2018/2019, עלה מעמדו של דה לה קרוס בקבוצת ריבר פלייט ואף היה לו חלק משמעותי בעליית הקבוצה עד לגמר גביע הליברטדורס, כשבמהלך הטורניר הוא רשם 3 שערים ו-3 בישולים. ב-5 באפריל 2019, כבש דה לה קרוס את השלושער הראשון שלו בקריירה במסגרת גביע הסופרליגה מול אתלטיקו אלדוסיבי. בעונת 2019/2020, הגיע דה לה קרוס למקום הרביעי בטבלת הבישולים של ליגת העל הארגנטינאית עם 5 בישולים. ניקולס דה לה קרוס זומן לנבחרת אורוגוואי ב-5 במרץ 2020, לצמד המשחקים נגד נבחרת צ'ילה ונבחרת אקוודור במסגרת מוקדמות מונדיאל 2022, אך בסופו של דבר המשחקים הללו נדחו עקב התפרצות מגפת הקורונה. נכלל בסגל נבחרת אורוגוואי בטורניר מונדיאל 2022. ריבר פלייט הסופר קאפ הארגנטינאי (2): 2017 (שוחק ב-2018), 2019 (שוחק ב-2021) גביע ליברטדורס: 2018 גביע רקופה סודאמריקנה: 2019 גביע ארגנטינה (2): 2017, 2019 ליגת העל הארגנטינאית (2): 2021, 2023 טרופאו דה קמפאונס (2): 2021, 2023 נבחרת אורוגוואי אליפות אמריקה הדרומית בכדורגל עד גיל 20: 2017 מדיה וקבצים בנושא ניקולס דה לה קרוס בוויקישיתוף ניקולס דה לה קרוס, ברשת החברתית פייסבוק ניקולס דה לה קרוס, ברשת החברתית אקס (טוויטר) ניקולס דה לה קרוס, ברשת החברתית אינסטגרם ניקולס דה לה קרוס, באתר Transfermarkt ניקולס דה לה קרוס, באתר Soccerway ניקולס דה לה קרוס, באתר BDFutbol ניקולס דה לה קרוס, באתר WorldFootball.net ניקולס דה לה קרוס, באתר National Football Teams ניקולס דה לה קרוס, באתר FootballDatabase.eu ניקולס דה לה קרוס, באתר ESPN פרופיל, באתר TransferMarkt פרופיל, באתר Soccerway De La Cruz se suma a River, VAVEL, ‏15.8.17 בדקה ה-92: פלמנגו זכתה בגביע ליברטדורס, באתר ערוץ הספורט, 24 בנובמבר 2019 חשיבות טורניר גביע הסופרליגה בארגנטינה היא כמו חשיבות גביע הטוטו בישראל 2019-2020 Superliga Argentina Stats, fbref התאחדות הכדורגל של אורוגוואי, Oscar Tabárez booked 26 players from abroad vs. Chile and Ecuador, ‏5 במרץ 2020 Se confirmó la lista de convocados para la Copa Mundial de Catar 2022 באתר הרשמי של התאחדות הכדורגל האורוגוואית, 10 בנובמבר 2022 (בספרדית)